stanford-oval/wikipedia huggingface dataset:
Next Avengers: Heroes of Tomorrow

| Next Avengers: Heroes of Tomorrow |
| --- | --- |

Ohjaaja:  Jay Oliva
Käsikirjoittaja:  Greg Johnson Craig Kyle Christopher Yost
Tuottaja:  Gary Hartle
Säveltäjä:  Guy Michelmore
Leikkaaja:  George P. Rizkallah
Pääosat:  Noah C. Crawford Brenna O'Brien Aidan Drummond Dempsey M. Pappion Adrian Petriw Tom Kane
Valmistustiedot
Valmistusmaa:   Yhdysvallat
Tuotantoyhtiö:  MLG Productions
Levittäjä:  Lions Gate Entertainment
Ensi-ilta:  2. syyskuuta 2008
Kesto:  78 min
Alkuperäiskieli:  Englanti
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Next Avengers: Heroes of Tomorrow on vuonna 2008 suoraan DVD:lle julkaistu animaatioelokuva, joka perustuu löyhästi Marvel Comicsin sarjakuvaryhmään Kostajat. Elokuvassa keskityttiin Kostajien lapsiin, joiden huoltajana toiminut Tony Stark opetti heitä taistelemaan tulevaa pahuutta Ultronia vastaan. Elokuvan ohjasi Jay Oliva ja käsikirjoittivat Greg Johnson, Craig Kyle ja Christopher Yost. Pääosassa ääninäyttelivät Noah C. Crawford, Brenna O'Brien, Aidan Drummond, Dempsey M. Pappion, Adrian Petriw ja Tom Kane.
Juoni

Kostajien kahdeksasta aktiivijäsenestä vain kolme selvisi hengissä kohdatessaan Ultronin, minkä myötä Tony Stark ottaa heidän lapsensa (Mustan Lesken ja Kapteeni Amerikan poika James Rogers, Jättiläisen ja Ampiaisen poika Pym, Mustan Pantterin ja Stormin poika Azari ja Thorin tytär Torunn) huostaansa ja kasvattaa heitä lähes 13 vuotta. Visionin palatessa takaisin Starkin luokse 13 vuoden poissaolon jälkeen hän kertoo Starkille Francis Bartonin, Haukansilmän pojan olevan sittenkin elossa. Valitettavasti lasten vakoillessa Starkia yrittäessään saada selville kuka Vision oikein on ja mitä on tekeillä.selvennä Samaan aikaan James aktivoi vahingossa Kostajien robottiversiot, minkä seurauksena Ultron saa selville Starkin piilopaikan. Hän pukee monen vuoden jälkeen Rautamiehen haarniskan ylleen, jotta voisi pidätellä Ultronia niin kauan että lapset ehtisivät paeta. Siitä huolimatta Stark ei itse kykene pakenemaan ja joutuu Ultronin vangiksi.
Lasten huomatessa tämän aluksen monitorista he päättävät pelastaa Starkin. Matkalla kohti Ultra Cityä he kohtaavat Bartonin, jonka kanssa lapset tekevät yhteistyötä pelastaakseen Starkin. Pelastuksen onnistuessa ryhmä karkaa Ultronin kaupungista kohti aavikkoa, jossa heidän tavoitteenaan on tavata Bruce Banner, joka on piileskellyt tuhoisan taistelun jälkeen aavikkoisella alueella. Lasten ja Starkin pyytäessä apua Hulkilta Banner ei kuitenkaan suostu päästämään petoaan irti vaan pitää sitä hirviönä. James kuitenkin saa idean houkutella Ultron heidän luokseen saadakseen Bannerin muuttumaan Hulkiksi ja tuhoamaan pahimman uhkansa.
Ultronin saapuessa paikalle yhdessä hallitsemiensa Kostajien robottien kanssa lapset ryhtyvät epätoivoiseen taisteluun. Taistelun aikana he onnistuvat tuomaan Hulkin esille, joka taistelee aluksi vaivalloisesti Ultronia vastaan. Pym onnistuu kuitenkin vahingossa ärsyttämään maassa makaavaa Hulkia oikein sanomalla Ultronin olevan vahvempi kuin tämä, minkä seurauksena Hulk raivostuu toden teolla ja repii Ultronin kahtia. Starkin kertoessa sen kuitenkin kykenevän ajan myötä korjaamaan itsensä jälleen kuntoon Torunn vie Ultronin palasineen avaruuteen varmistaakseen, ettei se enää palaisi takaisin. Matkalla Torunn on kuitenkin kuolla hyisevään avaruuteen, minkä seurauksena hänen isänsä Thor ilmestyy paikalle ja selittää syyn, jonka vuoksi hän jätti tyttärensä ja kutsui samalla hänet Asgardiin. Torunn kuitenkin haluaa palata mieluummin perheensä luokse Maa-planeetalle, minkä Thor hyväksyy. Palatessaan takaisin Torunn saa oman haarniskansa. Lopuksi ryhmä päättää Bartonin käskystä palata takaisin Ultra Cityyn tuhoamaan loput robotit ja pelastamaan siellä olevat asukkaat. Bartonhan sanoo: "Se ei ole vielä ohi, pätkä. Ultra Cityssä on vielä kymmenentuhatta robottia odottamassa nuolia päihinsä."
Äänirooleissa

| 0 | 1 | 2 |
| --- | --- | --- |
|  Noah C. Crawford  | … |  James Rogers   |
|  Brenna O'Brien  | … |  Torunn   |
|  Aidan Drummond  | … |  Henry Pym Jr.   |
|  Dempsey M. Pappion  | … |  Azari   |
|  Adrian Petriw  | … |  Francis Barton / Haukansilmä   |
|  Tom Kane  | … |  Tony Stark / Rautamies, Ultron   |
|  Fred Tatasciore  | … |  Hulk, sivuäänet   |
|  Shawn MacDonald  | … |  Vision, sivuäänet   |
|  Michael Adamthwaite  | … |  Thor, sivuäänet   |
|  Ken Kramer  | … |  Bruce Banner   |
|  Nicole Oliver  | … |  Betty Ross, sivuäänet   |
Äänirooleissa > Suomeksi

| 0 | 1 | 2 |
| --- | --- | --- |
|  Samuel Harjanne  | … |  James Rogers   |
|  Katja Aakkula  | … |  Torunn   |
|  Elise Langenoja  | … |  Henry Pym Jr., nuori Torunn   |
|  Jon-Jon Geitel  | … |  Azari   |
|  Antti L. J. Pääkkönen  | … |  Francis Barton / Haukansilmä   |
|  Rauno Ahonen  | … |  Tony Stark / Rautamies   |
|  Bruno Lähteenmäki  | … |  Bruce Banner / Hulk   |
|  Joonathan Kettunen  | … |  Vision   |
|  Joonas Suominen  | … |  Thor   |
|  Minna Tasanto  | … |  Betty Ross   |
|  Juha Paananen  | … |  Ultron   |
|  Mari Riikonen  | … |  Jocasta, nuori James Rogers   |
kääntäjä: Jari Siltakoski
studio: Audio Resort
Musiikkituottajat Group

MTG Musiikkituottajat Group Oy eli MTG oli suomalainen levy-yhtiö, jonka toimitusjohtajana toimi Aku Toivonen, tuotantopäällikkönä Vekke Mäki ja julkaisupäällikkönä sekä AD:nä Jussi Eriksson. Yhtiö julkaisi musiikkia laidasta laitaan painotuksen ollessa kuitenkin iskelmämusiikissa.
Artistit

Anniina
Anreot
Jyrki Anttila
BB Salby
Sonja Biskop
FBI Beat
Finlanders
Frogley & Co.
Glitz
Anita Hirvonen
K. Juva & Haavekuva
Kammarit
Kilpi
Lea Laven
Make Ankee
Tomi Markkola
Maarit Peltoniemi
Susanna Pietiäinen
Johanna Piipponen
Rami Rafael
Susann Sonntag
Steelgood
Taivalkunta Beat
Teemu Harjukari ja Taivaanrannanmaalarit
Tony Montana
Unelmavävyt
Voodoo
Nelsonjoki

| Nelsonjoki |
| --- | --- |
 Nelsonjoen valuma-alue
Maanosa:  Pohjois-Amerikka
Maat:  Kanada
Kunnat:  Manitoba
Vesistöalue ja valuma-alueen tietoja
Pinta-ala:  802 900 km²
Joen uoman kohteita
Alkulähde:  Winnipegjärvi
Laskupaikka:  Hudsoninlahti
Läpivirtausjärvet:  Winnipegjärvi
Sivu-uomat:  Burntwood River (en) (käännä suomeksi), Echimamish River (en) (käännä suomeksi), Boots Creek (en), Leslie Creek (en), Limestone River (en) (käännä suomeksi), Weir River (en) (käännä suomeksi), Grass River (en) (käännä suomeksi), Angling River (d)
Mittaustietoja
Lähdekorkeus:  217,5 m mpy.
Pituus:  644 km
Keskivirtaama:  2 066 m³/s (MQ)
Muuta
Muualla:  Wikimedia Commons
Nelsonjoki (engl. Nelson River) on 644 kilometriä pitkä joki Manitoban provinssin pohjoisosassa keskisessä Kanadassa. Se ulottuu Winnipegjärvestä Hudsoninlahteen ja on osa Winnipegjärven valuma-aluetta. Joki virtaa Kanadan kilpenä tunnetun kallioperäisen alueen halki ja muodostaa matkalla suuria järvialtaita, kuten Playgreen-, Cross-, Sipiwesk-, Split- ja Stephensjärvet.
Koska Nelsonjoki on Winnipegjärven laskujoki, sen valuma-alueeseen kuuluvat Saskatchewan-, Red- ja Winnipegjoki järven yläjuoksulla. Winnipegjärven lisäksi Nelsonjokeen virtaa vettä myös Grass- ja Burntwoodjoesta. Joki laskee Hudsoninlahteen York Factoryn kylän lähellä, missä sen virtaama on 2 066 m³/s suuren valuma-alueen ansiosta.
Paikkakunnat joen varrella

Yläjuoksulta lukien Nelsonjoen varrella sijaitsevat seuraavat paikkakunnat:
Norway House
Rossville
Jenpeg
Cross Lake
Arnot
Stitt
Kelsey
York Landing
Split Lake
Arnot
Gillam
Kettle Rapids
Long Spruce
Sundance
Bird
York Factory
Englantilainen tutkimusmatkailija Sir Thomas Button nimesi joen Robert Nelsonin mukaan talvehtiessaan miehistöineen sen suulla 1612. Alueella käytiin kiivaita kamppailuja Hudson's Bay Companyn ja North West Companyn välillä alueen turkiskaupan yksinoikeudesta. Tärkeimmäksi kauppareitiksi sisämaahan tuli kuitenkin Hayesjoesta, joka laskee Hudsoninlahteen lähellä York Factorya.
Nykyisin Nelsonjoen suurta vesimäärää ja pudotusta käytetään hyväksi sähköntuotannossa vesivoimalla. Patojen ja voimalaitosten rakentaminen on aiheuttanut katkeruutta alueen alkuperäisasukkaiden joukossa, sillä heidän kotiseutunsa ovat jääneet tekojärvien alle ja tulevaisuutensa on uhattuna.
Aiheesta muualla

Wikimedia Commonsissa on kuvia tai muita tiedostoja aiheesta .
EarthTrends: Nelson Watershed (Arkistoitu – Internet Archive) (englanniksi)
Neljä nolattua neroa (albumi)

| Neljä nolattua neroa Vaavi |
| --- | --- | --- |

Studioalbumin tiedot
 Äänitetty : Finnvoxin studiot, tammikuu 1980
 Julkaistu: 1980
 Formaatti: vinyyli
 Tuottaja(t): Atte Blom, Vaavi
 Tyylilaji: uusi aalto, punk
 Kesto: 35.05
 Levymerkki: Johanna
Vaavin muut julkaisut
|   | Neljä nolattua neroa 1980 | Ruusuinen tulevaisuus 1981 |
Neljä nolattua neroa on uuden aallon punkyhtye Vaavin debyyttialbumi, joka julkaistiin huhtikuussa 1980.
Albumin kappaleista julkaistiin singlenä ”Tytöt hymyilee”. Kuukauden välein helmikuussa ja maaliskuussa 1980 ennen Neljää nolattua neroa Johanna julkaisi Vaavilta kaksi EP-levyä (EP:n nimi ja Vaavi-EP), joilla ei ole yhteisiä kappaleita albumin kanssa.
Osa albumin kappaleista on mukana vuonna 1995 julkaistulla CD-kokoelmalla Tytöt hymyilee.
Kappaleet

Levyetiketissä levyn puolet on nimetty kirjaimilla ”P” ja ”M”.
Kappaleet > P-puoli

Tämä aamu – 3.19
Nojatuoli – 1.45
Mikä mun on? (Mitä! Mitä!) – 2.42
Tuu mun viereen – 3.05
Mikä sais sut lopettaan? – 2.02
Rangaistus & rikos – 3.55
Kappaleet > M-puoli

Tytöt hymyilee – 3.28
Mitähän yö tuo taas mukanaan? – 2.33
Kaunis turhuus – 2.09
Mix sä vaan naurat? – 3.57
...ja taas (lauantai) – 3.51
Elämää vain paperilla – 3.12
Kokoonpano

Ilkka Isotupa – laulu, perkussiot
Kari Hipponen – kitara, taustalaulu
Iku Viitanen – basso, laulu
Tommi Micklin – rummut, perkussiot, koskettimet
Naukumatkija

| Naukumatkija |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Matkijat Mimidae
Suku::  Naukumatkijat Dumetella
Laji::  carolinensis
Kaksiosainen nimi
 Dumetella carolinensis  (Linnaeus, 1766) 
Katso myös
   Naukumatkija Wikispeciesissä   Naukumatkija Commonsissa 
Infobox OKNimi-testi OKIUCN-testi OK: 
Naukumatkija (Dumetella carolinensis) on amerikkalainen varpuslintu ja sukunsa ainoa laji.
Koko ja ulkonäkö

Linnun pituus on noin 18,5 cm, siipien kärkiväli 24–26 cm ja paino noin 30–40 g. Sen höyhenpuku on ruskea tai harmahtava, päälaki mustahko ja alaperä ruosteenpunainen. Pyrstö on pitkä ja tumma. Koiras on kirkkaamman värinen kuin naaras. Nuori lintu on naarasta himmeämpi. Lajin äänet ovat kissamaista naukunaa ja karkeita äännähdyksiä.
Esiintyminen

Naukumatkija elää Amerikassa, pohjoisessa Etelä-Kanadasta ja Oregonista Teksasiin ja Meksikonlahden rantavaltioihin. Lajin kannasta pääosa on muuttolintuja, jotka talvehtivat Yhdysvaltain eteläosissa ja Keski-Amerikassa. Naurumatkijaa tavataan toisinaan myös Länsi-Euroopassa. Maailman populaation koko on noin kymmenen miljoonaa yksilöä.
Elinympäristö

Naukumatkija asustaa metsänreunoissa, puutarhoissa sekä monenlaisissa tiheiköissä, joissa on joko pysty- tai vaakasuoria reunoja.
Lisääntyminen

Naukumatkija rakentaa kuppimaisen pesänsä pensaaseen tai puuhun, ja munii tavallisesti kolme tai neljä munaa. Naaras hautoo 12–14 päivää. Molemmat emot huolehtivat poikasista, jotka lähtevät pesästä 10–11 päivän ikäisinä. Emot puolustavat pesäänsä aggressiivisesti. Sukukypsä yksivuotiaana. Vanhin naukumatkija on elänyt 10 vuotta 11 kuukautta.
Ravinto

Naukumatkijat syövät hyönteisiä ja muita pieniä selkärangattomia sekä marjoja.
Nemanja Bjelica

| Nemanja Bjelica |
| --- | --- |
 Bjelica vuonna 2022.
Henkilötiedot
Koko nimi:  Nemanja Bjelica
Syntynyt: 9. toukokuuta 1988 (ikä 36) Belgrad, Jugoslavia
Kansalaisuus:   Serbia
Koripalloilija
Pelipaikka:  Pieni laitahyökkääjä / Iso laitahyökkääjä
Pituus:  209 cm
Paino:  106 kg
Nyk. joukkue:  Golden State Warriors
Sarja:  NBA
NBA-varaus:  35. varaus 2010 (Washington Wizards)
Pelaajaura
Seurajoukkueet
2007–2008 2008–2010 2010–2013 2013–2015 2015–2018 2018–2021 2021 2021–:  Traiskirchen Lions KK Crvena zvezda Caja Laboral Fenerbahçe Minnesota Timberwolves Sacramento Kings Miami Heat Golden State Warriors
Maajoukkueet
2009–:   Serbia
Aiheesta muualla
FIBA
| Mitalit> Maa:   Serbia.Miesten koripallo.MM-kilpailut  | Mitalit> Maa:   Serbia.Miesten koripallo.MM-kilpailut  | Mitalit> Maa:   Serbia.Miesten koripallo.MM-kilpailut  | Maa:   Serbia> Miesten koripallo. |
| --- | --- | --- | --- |
|  Hopeaa | Espanja 2014 |  |  |
| EM-kilpailut  | EM-kilpailut  | EM-kilpailut  |  |
|  Hopeaa | Puola 2009 |  |  |
Nemanja Bjelica (serb. Немања Бјелица, s. 9. toukokuuta 1988 Belgrad, Jugoslavia) on serbialainen koripalloilija.
Ura

Bjelica aloitti koripallon KK Partizanin juniorijoukkueissa. Kun seuran juniorijoukkue lopetettiin hänen ikäluokaltaan, siirtyi Bjelica itävaltalaiseen Arkadia Traiskirchen Lionsiin vuonna 2007. Hän ehti pelata seurassa 26 ottelua, minkä jälkeen hän loukkaantui. Tämän takia hän palasi Serbiaan kuntouttamaan jalkaansa. Kaudeksi 2008–2009 Bjelica siirtyi KK Crvena zvezdaan ja edusti seuraa kaksi kautta. Hän osallistui NBA:n vuoden 2010 varaustilaisuuteen, jossa Washington Wizards varasi hänet 35. pelaajana. Varaustilaisuuden jälkeen Wizards myi Bjelican pelaajaoikeudet Minnesota Timberwolvesille. Bjelica ei kuitenkaan siirtynyt NBA:han vaan jatkoi pelaamista Euroopassa. Hän oli jo siirtymässä Benetton Trevisoon mutta valitsi lopulta Caja Laboralin. Bjelica edusti seuraa kolmen kauden ajan ja siirtyi kesällä 2013 Fenerbahçeen.
Heinäkuussa 2015 Bjelica siirtyi NBA:han Minnesota Timberwolvesiin arviolta kolmivuotisella, 11,7 miljoonan dollarin arvoisella sopimuksella. Kesällä 2018 hän siirtyi Sacramento Kingsiin. Hän edusti joukkuetta maaliskuuhun 2021 asti, jolloin hänet kaupattiin loppukaudeksi Miamiin. Kesällä 2021 Bjelica teki pelaajasopimuksen Golden State Warriorsin kanssa.  Hän voitti Warriorsissa NBA:n mestaruuden vuonna 2022.
Aiheesta muualla

Kuvia tai muita tiedostoja aiheesta Nemanja Bjelica Wikimedia Commonsissa
Virallinen kotisivu (Arkistoitu – Internet Archive) (serbiaksi)
Euroliigan pelaajaprofiili (englanniksi)
Basketball-Referencen pelaajaprofiili (englanniksi)
NBA:n pelaajaprofiili (englanniksi)
Serbian joukkue – Koripallon EM-kilpailut 2009
4 Popović |
5 Tepić |
6 Teodosić |
7 Paunić |
8 Bjelica |
9 Marković |
10 Tripković |
11 Raduljica |
12 Krstić |
13 Perović |
14 Veličković |
15 Mačvan |
Valmentaja Ivković
Serbian joukkue – Koripallon MM-kilpailut 2014
4 Teodosić |
5 Simonović |
6 Jović |
7 Bogdanović |
8 Bjelica |
9 Marković |
10 Kalinić |
11 Birčević |
12 Krstić |
13 Raduljica |
14 Katić |
15 Štimac |
Valmentaja Đorđević
Serbian joukkue – Koripallon EM-kilpailut 2015
4 Teodosić |
5 Simonović |
6 Kuzmić |
7 Bogdanović |
8 Bjelica |
9 Marković |
10 Kalinić |
11 Nedović |
12 Milosavljević |
13 Raduljica |
14 Erceg |
15 Milutinov |
Valmentaja Đorđević
Serbian joukkue – Koripallon MM-kilpailut 2019
5 Simonović ·
7 Bogdanović ·
8 Bjelica ·
11 Lučić ·
13 Raduljica ·
14 Birčević ·
15 Jokić ·
21 Milutinov ·
22 Micić ·
23 Gudurić ·
24 Jović ·
51 Marjanović ·
Valmentaja Đorđević
Golden State Warriors – NBA:n mestari 2022
00 Jonathan Kuminga ·
0 Gary Payton ·
1 Damion Lee ·
2 Chris Chiozza ·
3 Jordan Poole ·
4 Moses Moody ·
5 Kevon Looney ·
8 Nemanja Bjelica ·
9 Andre Iguodala ·
11 Klay Thompson ·
12 Quinndary Weatherspoon ·
22 Andrew Wiggins ·
23 Draymond Green ·
30 Stephen Curry ·
32 Otto Porter ·
33 James Wiseman ·
95 Juan Toscano-Anderson

Päävalmentaja Steve Kerr 

Apuvalmentajat Ron Adams · Kenny Atkinson · Mike Brown · Bruce Fraser · Jama Mahlalela · Dejan Milojević
Mustakurkkumaluri

| Mustakurkkumaluri |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Malurit Maluridae
Suku::  Malurit Malurus
Laji::  lamberti
Kaksiosainen nimi
 Malurus lamberti  Vigors & Horsfield, 1827 
Katso myös
   Mustakurkkumaluri Wikispeciesissä   Mustakurkkumaluri Commonsissa 
Infobox OKNimi-testi OKIUCN-testi OK: 
Mustakurkkumaluri (Malurus lamberti) on malurien heimoon kuuluva varpuslintu.
Levinneisyys

Mustakurkkumaluria tavataan suuressa osassa Australiaa. Lajin on raportoitu olevan paikallisesti melko yleinen ja sen kannankehitys on vakaa. Se on luokiteltu elinvoimaiseksi.
Mustakurkkumesikko

| Mustakurkkumesikko |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Mesikot Meliphagidae
Suku::  Mustakurkkumesikot Nesoptilotis
Laji::  leucotis
Kaksiosainen nimi
 Nesoptilotis leucotis  (Latham, 1801) 
Synonyymit
 Lichenostomus leucotis 
Katso myös
   Mustakurkkumesikko Wikispeciesissä   Mustakurkkumesikko Commonsissa 
Infobox OKNimi-testi OKIUCN-testi OK: 
Mustakurkkumesikko (Nesoptilotis leucotis) on mesikoiden heimoon kuuluva varpuslintu.
Levinneisyys

Mustakurkkumesikkoa tavataan Australiassa. Lajia on kuvattu suhteellisen yleiseksi, ja se on luokiteltu elinvoimaiseksi.
Mustalampi (Oulu)

| Mustalampi |
| --- | --- |
 Lampinäkymä koilliseen
Valtiot:  Suomi 
Paikkakunta:  Niiles, Oulu
Koordinaatit:  65°00′56″N, 25°39′45″E
Järvinumero:  59.111.1.003 
Mittaustietoja
Pinnankorkeus:  29,1 m
Rantaviiva:  0,61 km
Pinta-ala:  0,0246 km²
 fiMustalampi 
Mustalampi on pieni järvi tai lampi Oulun kaupungin Niileksen kaupunginosassa Pohjois-Pohjanmaalla. Järvi sijaitsee Valkiaisjärven ja Niilesjärven välisellä kannaksella, suopainanteella. Järvi kuuluu Oulujoen vesistöön, sen vesi laskee ojaa myöten Niilesjärveen ja edelleen Myllyojaa pitkin Oulujokeen. Järven rannat ovat rakentamattomia, ja sinne on tieyhteys Valkiaisjärventieltä. Etelärannalla on nuotiopaikka.
Mustakurkkukardinaali

| Mustakurkkukardinaali |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Tangarat Thraupidae
Suku::  Kirjosirkut Saltatricula
Laji::  atricollis
Kaksiosainen nimi
 Saltatricula atricollis  (Vieillot, 1817) 
Synonyymit
 Saltator atricollis 
Katso myös
   Mustakurkkukardinaali Wikispeciesissä   Mustakurkkukardinaali Commonsissa 
Infobox OKNimi-testi OKIUCN-testi OK: 
Mustakurkkukardinaali (Saltatricula atricollis) on tangarojen heimoon kuuluva varpuslintu.
Levinneisyys

Mustakurkkukardinaalia tavataan Boliviassa, Brasiliassa ja Paraguayssa. Lajia on kuvattu melko yleiseksi, mutta laikuttaisesti levittäytyneeksi. Se on luokiteltu elinvoimaiseksi.
Mosaiikkievoluutio

Mosaiikkievoluutio tarkoittaa sellaista evoluutiotapahtumaa, jossa eläimen jotkin rakenteet, elimet tai toiminnot kehittyvät eri tahtiin, eli jotkin ominaisuudet kehittyvät alkuperäisistä täysin poikkeaviksi, mutta toiset taas pysyvät muuttumattomina.
Käsitteen mosaiikkievoluutio otti ensimmäisenä käyttöön evoluutiobiologi Gavin de Beer. Hän tutki selkärankaisluokkien välimuotoja edustavia fossiileja, esimerkiksi Archaeopteryx-liskolintua. Tämän näkemyksen mukaan kehitys matelijasta linnuksi ei tapahtunut kaikkien elinten muuttuessa vähitellen, vaan niin, että osa elimistä muuttui toisenlaisiksi toisten pysyessä ennallaan. Eläimessä oli siis "mosaiikkimaisesti" sekoittuneena uutta ja vanhaa.
Samoin esimerkiksi ihmisen varhaisissa kehitysvaiheissa tietyt rakenteet sopeutuivat ensin kaksijalkaiseen liikkumistapaan, mutta vasta myöhemmässä vaiheessa kallon muoto alkoi muuttua ja aivotilavuus kasvoi kohti nykyistä.
Aiheesta muualla

EB: mosaic evolution (Arkistoitu – Internet Archive) (englanniksi)
Gavin de Beer (Arkistoitu – Internet Archive) (englanniksi)
Gould, S.J. Bushes and Ladders in Human Evolution, 1977 (Arkistoitu – Internet Archive)
Mäkelänjärvi (Ylöjärvi)

| Mäkelänjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ylöjärvi
Koordinaatit:  61°54′19″N, 23°46′31″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Karjulanjoen valuma-alue (35.36)
Laskujoki:  Karjulanjoki 
Järvinumero:  35.361.1.001
Mittaustietoja
Pinnankorkeus:  124,1 m  
Rantaviiva:  2,308 km  
Pinta-ala:  9,578 ha  
Saaria:  ei saaria 
 fiMäkelänjärvi 
Mäkelänjärvi  on Pirkanmaalla Ylöjärvellä Karjulan kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 9,6 hehtaaria ja se on 1,3 kilometriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 2,3 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Karjulanjoen valuma-alueella (35.36), jonka Mäkelänjärven–Alainenjärven alueeseen (35.361) se kuuluu. Järven vedenpinnan korkeus on 124,1 metriä mpy.
Mosaic

| Mosaic |
| --- | --- |

Kehittäjä:  NCSA
Kehityshistoria
Ensijulkaisu:  1.0 (marraskuu 1993)
Kehitystilanne:  Kehitys lopetettu
Tiedot
Ohjelmistotyyppi:  Verkkoselain
Alusta:  AmigaOS, Mac OS, Unix, Windows
Ohjelmointikielet:  C
Lisenssi:  Ei-kaupallinen
Mosaic tai NCSA Mosaic oli yksi varhaisista graafisista WWW-selaimista ja ensimmäinen, joka osasi näyttää kuvat tekstin kanssa samassa ikkunassa. Mosaic saavutti helppokäyttöisyydellään hyvin suuren suosion ja vaikutti merkittävästi World Wide Webin räjähdysmäiseen kasvuun.
Selaimen kehitystyö aloitettiin 1992 Illinoisin Urbana-Champaignin yliopiston (UIUC) alaisessa NCSA:ssa (National Center for Supercomputing Applications), ja ensiversio Unix-käyttöjärjestelmälle julkaistiin huhtikuussa 1993. Joulukuussa julkaistiin samaan aikaan Mosaic 2.0 Unixille ja 1.0 Microsoft Windowsille ja Apple Macintoshille. Samaan aikaan julkaistiin myös AMosaic AmigaOSlle, josta oli ennakkoversio saatavilla saman vuoden lokakuussa.
Mosaicin ohjelmakoodista olivat vastuussa Eric Bina ja Marc Andreessen, joista jälkimmäinen pian siirtyi yksityissektorille vieden selaimen koodin mukanaan. NCSA Mosaicin kehittäminen lopetettiin 1997, mutta Netscape Navigator ja Spyglassilta lisensoidut ensimmäiset Internet Explorerin versiot sisälsivät sen koodia.
Mosaic "xmosaic" (Unix-tietokoneille X-ikkunointijärjestelmään) version 1.2 lähdekoodi on ladattavissa kehittäjäyliopistonsa FTP-palvelimelta.
Aiheesta muualla

Mosaic -- The First Global Web Browser(englanniksi)
MOSAIC VERSIONS (Arkistoitu – Internet Archive) (englanniksi)
Lataa Mosaic[vanhentunut linkki]
This Day in Tech: Mosaic(englanniksi)
Englanninkielisen Wikipedian artikkeli (englanniksi)